Document ID: /roh_data/filtered/fineweb-2-filterrobots_roh.jsonl.gz/48944

Valladas talianas - Soazza: Chatschader sa disgrazià mortal
A Soazza en il Mesauc è mort in chatschader en territori maltransibel. Sco la polizia chantunala ha confermà aveva l’um da 62 onns anc telefonà cun in collega suenter avair sajettà in chamutsch. Cun transportar l’animal è el probabel crudà.
La famiglia aveva annunzià l’um da 62 onns sco sparì suenter ch’el n’era betg turnà a chasa glindesdi saira ed era medemamain betg cuntanschibel per telefon. Mardi a bun’ura è l’um vegni chattà en in couloir mal accessibel. Probabel è l’um crudà durant transportar l’animal.